Pracovný dokument útvarov Komisie - Sprievodný dokument k Návrh na smernica európskeho Parlamentu a Rady o dodatočnej montáži zrkadiel na ťažké nákladné vozidlá registrované v Spoločenstve Súhrn posúdenia vplyvu {KOM(2006)570} /* SEK/2006/1239 */





[pic] | KOMISIA EURÓPSKYCH SPOLOČENSTIEV | Brusel, 5.10.2006 SEK(2006) 1239 PRACOVNÝ DOKUMENT ÚTVAROV KOMISIE Sprievodný dokument k Návrh na SMERNICA EURÓPSKEHO PARLAMENTU A RADY o dodatočnej montáži zrkadiel na ťažké nákladné vozidlá registrované v Spoločenstve Súhrn posúdenia vplyvu {KOM(2006)570} 1. VYMEDZENIE PROBLÉMU A CIEľ Značný počet nehôd spôsobujú vodiči väčších vozidiel, ktorí nezaregistrujú, že iní účastníci cestnej premávky sú veľmi blízko alebo vedľa ich vozidla. Tieto nehody často súvisia so zmenou smeru na priechodoch, križovatkách alebo objazdoch, keď vodič nezbadá iných účastníkov cestnej premávky v takzvaných zónach mŕtveho uhla, ktoré existujú v oblasti bezprostredne okolo ich vozidla. Odhaduje sa, že v Európe zahynie za takýchto okolností približne 400 osôb ročne. Väčšina obetí týchto nehôd sú chodci alebo jazdci na jednostopých vozidlách, ktorí tvoria osobitne zraniteľnú kategóriu účastníkov cestnej premávky. Európsky zákonodarca tomuto problému venoval pozornosť. Európsky parlament a Rada prijali v roku 2003 smernicu č. 2003/97/ES o zariadeniach pre nepriamy výhľad[1]. Podľa tejto smernice orgány členských štátov môžu udeliť v roku 2006 novým typom vozidiel, respektíve v roku 2007 novým vozidlám, schválenie, len ak sú vybavené sadou zrkadiel a inými systémami nepriameho výhľadu, ktoré spĺňajú určité požiadavky, s cieľom obmedziť ich mŕtve uhly. Smernica č. 2003/97/ES bola v poslednom období zmenená a doplnená tak, že vyžaduje montáž širokouhlých a blízkopohľadových zrkadiel na vozidlá s hmotnosťou vyššou ako 3,5 ton namiesto predchádzajúcich 7,5 ton[2]. Vzhľadom na životnosť ťažkých nákladných vozidiel (ďalej len „ŤNV“) je účinok nových právnych predpisov na dlhé obdobie dosť obmedzený. Park ŤNV (> 3,5 tony) v EÚ-25 tvorí takmer 5 miliónov vozidiel. V EÚ sa ročne registruje o niečo viac ako 300 000 nových ťažkých nákladných vozidiel. To znamená, že park ŤNV sa úplne vymení za približne 16 rokov od roku 2007, t. j. v roku 2023. Cieľom tejto smernice je zlepšiť zorné pole nepriameho výhľadu existujúcich ŤNV a následne pomôcť pri záchráne životov na cestách Európy. Keďže zlepšenie zorného poľa nepriameho výhľadu existujúcich ŤNV zahŕňa technické modifikácie už schváleného a právne autorizovaného systému, osobitnú pozornosť je potrebné venovať technickej realizovateľnosti a ekonomickej efektívnosti procesu dodatočnej montáže. 2. NÁKLADY A VÝHODY VARIANTOV POSTUPU Útvary Komisie vypracovali v roku 2004 štúdiu nákladov[3] a výhod dodatočnej montáže zrkadiel/kamier na ŤNV, ľahké nákladné vozidlá (ďalej len „ĽNV“) a autokary/autobusy na zlepšenie ich zorného poľa nepriameho výhľadu. Scenár: pre EÚ-25, obdobie: 2006-2020 – pomer medzi výhodami a nákladmi | Bočný výhľad | Predný výhľad | Kamery namiesto zrkadiel | 0.6 | 0.1 | 0.1 | Vyššie náklady na zrkadlá + (50 %) | 2.7 | 0.2 | 0.3 | Konštantné miery smrteľných úrazov | 5.5 | 0.5 | 0.6 | 10 % nárast prípadov zabránenia smrteľnému úrazu (nedostatočné údaje) | 5.3 | 0.4 | 0.6 | Len mestské oblasti | 2.3 | 0.2 | 0.3 | Hodnoty uvedenej matice predstavujú pomery medzi výhodami a nákladmi pre každý z prípadov na základe týchto štatistických údajov, odhadov a predpokladov: Park vozidiel v EÚ-25 v roku 2003 | ŤNV | ĽNV | Autobusy | Počet vozidiel [1 mil.] | 4.7 | 22.5 | 0.7 | Náklady na dodatočnú montáž zrkadiel pre bočný výhľad a predný výhľad sa odhadujú na 150 EUR na každé z nich, odhad pre kamerový systém predstavuje 1 000 EUR. Odhadovaný počet prípadov zabránenia smrteľnému úrazu od roku 2006 do roku 2020 v nehodách na kategóriu vozidiel a oblasť výhľadu (bočná alebo predná) | ŤNV | ĽNV | Autobusy | Bočný výhľad | 1,313 | 626 | 27 | Predný výhľad | 200 | 137 | 14 | Dodatočná montáž zrkadiel alebo kamier na ĽNV alebo autobusy dosahuje pomer medzi výhodami a nákladmi, ktorý je vo všetkých skúmaných prípadoch oveľa nižší ako 1 – výhody sú menšie ako náklady. V prípade ŤNV je pomer medzi výhodami a nákladmi vyšší ako 1 len v prípade bočného nepriameho výhľadu. Dodatočná montáže zrkadiel bočného výhľadu len na ŤNV má podstatne vyšší potenciál znižovania úrazovosti ako všetky ostatné možnosti dovedna: 1 313 versus 1 003. V rámci prvého scenára by bolo treba vykonať dodatočnú montáž na 4 miliónoch vozidiel, v prípade druhého na viac ako 25 miliónoch vozidiel. Pri variantoch postupu sa preto zohľadňuje len konštelácia „ŤNV/bočný pohľad“. Variant 1: Bez zmeny politiky – „nerobiť nič“ Variant „nerobiť nič“ znamená zmeškať časovo obmedzenú príležitosť zachrániť životy jednoduchým a nie príliš nákladným opatrením. Program dodatočnej montáže má zmysel, len ak sa dokončí skôr, ako celý park ŤNV nahradia nové ŤNV, ktorých sady zrkadiel zodpovedajú smernici č. 2003/97/ES. Dá sa predpokladať, že sa tak stane po roku 2020. Vplyv smernice o dodatočnej montáži je časovo obmedzený a každý rok sa znižuje. Variant 2: Uplatniť úplný súbor požiadaviek smernice č. 2003/97/ES pre bočné pole výhľadu na všetky ŤNV (> 3,5 ton) Uplatnenie úplného súboru požiadaviek smernice č. 2003/97/ES pre bočné pole výhľadu na všetky ŤNV (> 3,5 ton) je nákladovo efektívne. Pomer medzi výhodami a nákladmi na úrovni 4,1 alebo mierne nižšej pri dátume nadobudnutia účinnosti 2008 je vynikajúci. Niektoré členské štáty plánujú ustanoviť záväznosť dodatočnej montáže na vnútroštátnej úrovni. Jednotlivé riešenia by však mohli byť v rozpore so systémom typového schvaľovania vozidiel, a tým vytvárať prekážky pre spoločný trh. To znamená, že povinnosť dodatočnej montáže možno odsúhlasiť len na úrovni Spoločenstva. Dobrovoľné dohody sa nezdajú realistické. Žiadny z členských štátov, ktoré už realizovali dodatočnú montáž (NL, BE, DK), tak neurobil na základe dobrovoľnej dohody. Variant 3: Uplatniť diferencovaný súbor požiadaviek na základe smernice č. 2003/97/ES pre bočné pole výhľadu na všetky ŤNV (> 3,5 ton) V prípade viac ako 50 % ŤNV, ktoré jazdia na cestách Európy, je možné nahradiť staré zrkadlové sklá novými, ktoré sú v súlade so smernicou č. 2003/97/ES a pokrývajú požadované zorné pole nepriameho výhľadu. Ďalších 25 % by mohlo byť vybavených novými sklami, ak by sa požiadavky na dodatočnú montáž týkajúce sa zorného poľa mierne znížili (> 99 %). Náklady na dodatočnú montáž sú v týchto prípadoch zvyčajne nižšie ako 150 EUR. Pri väčšine zostávajúcich 20 – 25 % možno nové zrkadlá dodatočne namontovať s vyššími, no ešte vždy prijateľnými nákladmi. V niektorých prípadoch (< 10 %), najmä ak by výmena zrkadiel vyžadovala zásadné zmeny konštrukcie kabíny, alebo ak by nebolo k dispozícii zrkadlo, ktoré by spĺňalo požiadavky, je prípustné inštalovať dodatočné zariadenia, ktoré pokryjú aspoň zorné pole podľa smernice č. 2003/97/ES. Tieto systémy musia byť schválené inšpekčnými orgánmi. 3. ANALÝZA VPLYVU 3.1. Sociálny vplyv Odhaduje sa, že návrh zabráni približne 1 200 smrteľným úrazom na cestách, čo v spoločenských nákladoch znamená približne 2,4 miliardy EUR. Týka sa to najzraniteľnejších účastníkov cestnej premávky, t. j. chodcov, cyklistov a motocyklistov. Rozšírenie zorného poľa nepriameho výhľadu vo všeobecnosti vítajú aj vodiči. Uvedomujú si obmedzenia súčasného zorného poľa a cítili by sa bezpečnejšie, keby sa zlepšilo. Vodiči nákladných automobilov poznajú nebezpečenstvá zón mŕtveho uhla svojich vozidiel a dokonalejšie prostriedky na zvládnutie týchto nebezpečenstiev zlepšia ich pracovné prostredie. Tento argument je prijateľný aj pre vlastníkov nákladných vozidiel. Väčšina z nich by prijala dodatočnú montáž za primerané náklady. Lepšie vykrytie zón mŕtveho uhla je v skutočnosti otázkou aj ochrany zdravia a bezpečnosti pri práci. Menej nehôd v danom vozidlovom parku znižuje prevádzkové náklady na prestoje a na poistné. Ich hlavnou obavou v súvislosti s dodatočnou montážou je obava, že technické problémy s dodatočnou montážou zrkadiel na ich nákladné automobily by mohli viesť k značným dodatočným nákladom. 3.2. Ekonomický vplyv Smernica má jasný ekonomický vplyv na dopravné spoločnosti. Vlastníci nákladných vozidiel musia platiť za opatrenie, ktoré pomáha v prvom rade iným účastníkom cestnej premávky. Vzhľadom na výhody aj pre dopravné spoločnosti však možno predpokladať, že väčšina dopravných spoločností je ochotná zaplatiť určitú sumu za toto zlepšenie, keďže tieto náklady nie sú neprimerané a nespôsobujú deformácie trhu. Tvrdé uplatňovanie požiadaviek na nové zrkadlá by mohlo v ojedinelých prípadoch viesť k značným nákladom. Hoci veľkú väčšinu nákladných automobilov možno vybaviť systémami, ktoré sú už dostupné na trhu za menej ako 150 EUR, existujú prípady, ktoré vyžadujú vyššie náklady. Vo veľmi obmedzenom počte prípadov by nový súbor väčších zrkadiel mohol vyžadovať dokonca zmeny v konštrukcii kabíny z dôvodu vyššieho zaťaženia tlakom vetra. Najmä v takýchto ojedinelých prípadoch musia byť inšpekčné orgány pružné a povoliť mimoriadne riešenia za primerané náklady. Tento pružný prístup v ojedinelých prípadoch je potrebný aj na zabránenie deformácii trhu. V skutočnosti jednou z hlavných čŕt sektora cestnej dopravy v Európe je prevaha malých firiem. Bol by rozdiel, keby jedna z týchto spoločností, ktorá má tri nákladné vozidlá určitého typu, pri ktorom sa na dodatočnú montáž vyžadujú zmeny v konštrukcii kabíny, musela zaplatiť 1 500 EUR za každé nákladné vozidlo, kým všetci jej konkurenti by mali náklady rádovo 150 EUR na každé nákladné vozidlo. 3.3. Ďalšie vplyvy – administratívne náklady Významným problémom povinnosti dodatočnej montáže je kontrola, či všetky nákladné vozidlá, ktorých sa táto povinnosť týka, sú vybavené potrebnými zrkadlami. 1. (1) Vozidlá mohli získať typové schválenie podľa smernice č. 71/127/EHS a nasledujúcich zmien a doplnení. Vo väčšine prípadov väčšie zorné pole, ktoré vyžaduje tento návrh smernice, znamená montáž zrkadiel s väčším zakrivením, ktoré povoľuje smernica č. 2003/97/ES, ale nie staršie smernice. V niektorých členských štátoch by nákladné vozidlo mohlo výmenou zrkadiel prestať dosahovať súlad so svojím pôvodným typovým schválením, ak nové zrkadlá nie sú typovo schválené. V súvislosti s tým nemecká vláda našla riešenie, ktoré spočíva v povolení nahradiť zrkadlá, ak sú v súlade so smernicou č. 2003/97/ES. V skutočnosti môže byť potrebné, aby niektoré členské štáty hľadali pri transpozícii tejto smernice riešenie tohto problému. 2. Zrkadlá sa v súčasnosti typovo schvaľujú ako zostava a typová schvaľovacia značka sa dáva na kostru zrkadla, nie na sklo. Nepožaduje sa, aby sa na náhradných sklách nachádzala typová schvaľovacia značka, ani aby boli schválené. Ak sa teda nevymení celá zostava, typová schvaľovacia značka na kostre bude stále odkazovať na starú smernicu a sklo nebude mať žiadne označenie, že je v súlade s novými požiadavkami. Členské štáty musia preto stanoviť postup, ktorý zabezpečí, aby inšpekčné orgány boli schopné skontrolovať, či zrkadlo je v súlade s požiadavkami na dodatočnú montáž. Zvyčajne by na dokázanie súladu mohol stačiť certifikát vydaný výrobcom skiel. 3. Pri veľkej väčšine vozidiel možno súlad zrkadiel s týmto právnym predpisom skontrolovať bez vynaloženia vysokých nákladov. Vozidlá, na ktorých nie je možné vykonať dodatočnú montáž nových zrkadlových skiel alebo nových zrkadiel za primerané náklady, však musia mať alternatívne zariadenia. Tieto vozidlá potrebujú individuálne schválenie inšpekčného orgánu. Kontrolné orgány budú zbierať skúsenosti s vhodnými systémami pre rôzne typy vozidiel a mali by si vymieňať informácie o možných technických riešeniach, ktoré boli schválené. Takéto zoznamy existujú v Holandsku a môžu uľahčiť individuálne schválenie, a následne podstatne znížiť náklady na toto schválenie. 4. MONITOROVANIE A HODNOTENIE Transpozícia tejto smernice v členských štátoch sa bude monitorovať. Okrem toho metodikou analýzy nákladov a výhod, ktorá je zhrnutá v kapitole 4, možno monitorovať účinok tejto smernice – ak je požiadavka na dodatočnú montáž úspešná, malo by nastať badateľné zníženie počtu chodcov/cyklistov, ktorí zomreli pri nehode s ŤNV odbočujúcim vpravo (v UK a v IE vľavo). Tieto číselné údaje sú k dispozícii v databáze nehôd Komisie CARE. [1] Ú. v. EÚ L 25, 29.1.2004, s. 1. [2] Ú. v. EÚ L 75, 22.3.2005, s. 1. Smernica Komisie 2005/27/ES z 29. marca 2005, ktorou sa na účely prispôsobenia technickému pokroku mení a dopĺňa smernica Európskeho parlamentu a Rady 2003/97/ES o aproximácii právnych predpisov členských štátov, ktoré sa vzťahujú na typové schválenie zariadení pre nepriamy výhľad a vozidiel vybavených takými zariadeniami. [3] Jacobs 2004.